'Yan Iska Sun Watse Taron Kaddamar Da Kampen Na APC A Jihar Lagos - ISYAKU.COM 'Yan Iska Sun Watse Taron Kaddamar Da Kampen Na APC A Jihar Lagos - ISYAKU.COM
Home > SIYASA > 'Yan Iska Sun Watse Taron Kaddamar Da Kampen Na APC A Jihar Lagos
'Yan Iska Sun Watse Taron Kaddamar Da Kampen Na APC A Jihar Lagos
Harbe harbe da bindigogi sakamakon tashin hankali da ya auku a taron kaddamar da kampen na jam'iyar APC na jihar Lagos ya sa ala tilas taro ya watse. Taron an fara shi ne a filin SkyPower da ke GRA a Ikeja na birnin Lagos ranar Talata.
Daily Trust ta ruwaito cewa jami'an tsaro sun yi yi ta harbi a sama domin su raba wata rigima da ta barke kuma ta rikide zuwa tashin hankali tsakanin matasan wasu bangarori da basu ga maciji da juna a kungiyar NURTW, wa'danda ke wajen taro. Sakamakon hargitsi da tashin hankalin ya haifar ne ya sa jami'an 'yansanda da na Civil Defence suka fara harbi a sama.
Wannan ya sa taro ya watse domin jama'a sun ranta na kare yayin da 'yansanda suka dinga kama na kamawa suna saka su a cikin motarsu, wasu kuma suka dinga ketare katangar filin suna fadawa a bangaren titin Oba Akinjobi.
Bayanai sun ce ana fargaban cewa an kai ma wani jigo a kungiyar NURTW na jihar Lagos Musiliu Akinsanya da aka fi sani da suna Oluomo hari, amma kokari manema labarai na jin ta bakinsa ya ci tura.
Item Reviewed: 'Yan Iska Sun Watse Taron Kaddamar Da Kampen Na APC A Jihar Lagos Rating: 5 Reviewed By: -